./data/phi0430/phi001/phi0430.phi001.perseus-lat1.xml
Anonymous
Eo die Pompeius castra movit et contra Spalim 1 in oliveto constituit  Caesar prius quam eodem est profectus, luna hora circiter sexta visa est  Ita castris motis Ucubim 2 Pompeius praesidium quod reliquit iussit incendere, ut deusto oppido in castra maiora se reciperent  Insequenti tempore Ventiponem 3 oppidum cum oppugnare coepisset, deditione facta iter fecit in Carrucam, contra Pompeium castra posuit  Pompeius oppidum, quod contra sua praesidia portas claussiset, incendit; milesque, qui fratrem suum in castris iugulasset, interceptus est a nostris et fustibus percussus  Hinc itinere facto in campum Mundensem cum esset ventum, castra contra Pompeium constituit